TRUE ชวนลุ้นโค้งสุดท้าย True5G Temi Robot Bootcamp
TRUE ชวนลุ้นโค้งสุดท้าย True5G Temi Robot Bootcamp เฟ้นหาสุดยอดนวัตกรรมแอปพลิเคชันหุ่นยนต์เพื่อธุรกิจค้าปลีก จาก 11 มหาวิทยาลัย วันที่ 8 ก.ย.นี้
TRUE ชวนลุ้นโค้งสุดท้าย True5G Temi Robot Bootcamp เฟ้นหาสุดยอดนวัตกรรมแอปพลิเคชันหุ่นยนต์เพื่อธุรกิจค้าปลีกจาก 11 มหาวิทยาลัย 8 ก.ย.นี้
6 ก.ย. 2564

บริษัท ทรู คอร์ปอเรชั่น จำกัด (มหาชน) หรือ TRUE ชวนเหล่านิสิตนักศึกษาและผู้สนใจร่วมชมและเชียร์ 11 ทีมสุดท้ายจากรั้วมหาวิทยาลัย ประชันผลงานแอปพลิเคชันหุ่นยนต์เพื่อธุรกิจค้าปลีกในรอบชิงชนะเลิศ เฟ้นหาสุดยอดนวัตกรรมในโครงการ True5G Temi Robot Bootcamp ที่เปิดโอกาสให้นิสิตนักศึกษาใช้หุ่นยนต์อัจฉริยะ True5G Temi Connect &amp; Carebot ผ่านเครือข่ายอัจฉริยะทรู 5G  พัฒนานวัตกรรมที่ใช้งานได้จริงในอุตสาหกรรมค้าปลีก
โดยทีมที่ได้รับรางวัลชนะเลิศ รองชนะเลิศอันดับหนึ่ง และรองชนะเลิศอันดับสอง จะได้รับเงินสนับสนุนการพัฒนานวัตกรรม 200,000 บาท, 100,000 บาท และ 50,000  บาท ตามลำดับ พร้อมประกาศนียบัตร ร่วมชมความสามารถของนิสิตนักศึกษาไทยและลุ้นการประกาศผลการแข่งขันพร้อมกันในวันพุธที่ 8 กันยายน 2564  เวลา 13.00-17.00 น. ที่ช่องไอดี สเตชั่น ทางทรูไอดี หรือรับชมได้ที่ https://trueid.onelink.me/14Ip/6532035a
ทั้งนี้ True5G Temi Robot Bootcamp  เป็นหนึ่งในโครงการที่กลุ่มทรูนำอัจฉริยภาพเทคโนโลยี 5G สร้างระบบนิเวศดิจิทัลของการศึกษาในมหาวิทยาลัย เพื่อยกระดับสู่ Smart Education Smart University อย่างยั่งยืน โดยได้ส่งมอบหุ่นยนต์อัจฉริยะ True5G Temi Connect &amp; Carebot ให้แก่พันธมิตรสถาบันการศึกษา 20 มหาวิทยาลัยทั่วประเทศ พร้อมจัด Bootcamp เสริมการเรียนรู้นอกห้องเรียน ให้นิสิตนักศึกษามีความรู้เบื้องต้นด้านเทคโนโลยี 5G และหุ่นยนต์ เพิ่มทักษะการพัฒนานวัตกรรม ต่อยอดไอเดียให้เป็นรูปธรรม เพื่อให้เกิดการใช้งานหุ่นยนต์ได้จริง
โดยทีมที่มีผลงานโดดเด่นผ่านการคัดเลือกเข้าสู่รอบชิงชนะเลิศ มีจำนวนทั้งสิ้น 11 ทีม จาก 11 มหาวิทยาลัย ได้แก่ มหาวิทยาลัยธรรมศาสตร์ มหาวิทยาลัยศรีนครินทรวิโรฒ มหาวิทยาลัยอัสสัมชัญ สถาบันเทคโนโลยีพระจอมเกล้าเจ้าคุณทหารลาดกระบัง สถาบันการจัดการปัญญาภิวัฒน์ มหาวิทยาลัยเชียงใหม่ มหาวิทยาลัยแม่ฟ้าหลวง มหาวิทยาลัยขอนแก่น มหาวิทยาลัยมหาสารคาม มหาวิทยาลัยบูรพา และมหาวิทยาลัยสงขลานครินทร์